laion/Wikipedia-Exotic huggingface dataset:
אהבה בעיר הגדולה 3

אהבה בעיר הגדולה 3 (ברוסית: Любовь в большом городе 3) הוא סרט קומדיה רוסי-אוקראיני משנת 2014 בבימויו של מריוס וייסברג, המשמש כהמשך לסרטים "אהבה בעיר הגדולה" ו"אהבה בעיר הגדולה 2". מאז האירועים המתוארים בחלק השני עברו חמש שנים. גיבורי הסרט התבססו: יש להם מכוניות יקרות, דירות נחמדות, קריירה מצליחה ומשפחות מאושרות. אבל הבעיה היא שאליסה, נסטיה וקטיה מתחילות להתעייף מחיי היומיום המטרידים, כי כל היום הן עסוקות בגידול ילדיהן ובתחזוקת הבית. בעוד האמהות עסוקות לחלוטין בטיפול בילדיהן, לאבות יש הזדמנות להסיח את דעתם בעבודה ובביקורים נדירים זה אצל זה. הם עובדים כל היום ובסופי שבוע הם ישנים או עושים טיולים משפחתיים קטנים והופכים את חייהם לשגרה. כדי לשבור את מעגל הקסמים, הגיבורים יצטרכו לשנות את חייהם ברצינות וחבר ותיק מגיע לעזור להם - הקדוש ולנטין. אלכסיי צ'אדוב - ארטיום איסייב ורה ברז'נייבה - קטיה איסאייבה אלכסנדר פטרוב - ארטיום איסייב, הבן הבוגר של ארטיום וקטיה איוואן שמקוב - ארטיום איסייב, בן 5 וילה האאספאלו - אולג "סאונה" אנסטסיה זאדורוז'נאיה - אליסה וולודימיר זלנסקי - איגור זלנסקי סבטלנה חודצ'נקובה - נסטיה פיליפ קירקורוב - ולנטין הקדוש שרון סטון - אנג'לה בלייק אולגה מוקשינה - כריסטינה ארטורובנה ורוניקה ורנדסקאיה - טניה יקטרינה קלימובה - אנה איגור ז'יז'יחין אתר האינטרנט הרשמי של אהבה בעיר הגדולה 3 (ברוסית) "אהבה בעיר הגדולה 3", במסד הנתונים הקולנועיים IMDb (באנגלית) "אהבה בעיר הגדולה 3", באתר AllMovie (באנגלית) "אהבה בעיר הגדולה 3", באתר Rotten Tomatoes (באנגלית) "אהבה בעיר הגדולה 3", במסד הנתונים הקולנועיים KinoPoisk (ברוסית) "Любовь в большом городе 3". VokrugTV. ""Любовь в большом городе 3": как Киркоров Шэрон Стоун отказал". RIA Novosti.
מורוזאורוס

מורוזאורוס (שם מדעי: Morrosaurus) הוא סוג של דינוזאור אורניתופוד קטן מהסדרה בעלי אגן דמוי עוף אשר חי באנטארקטיקה בשלהי הקרטיקון לפני 70 מיליון שנה ונכחד בהכחדת הקרטיקון הגדולה לפני 66 מיליון שנה. הוא קרוי על שם האתר "אל מורו" שבאי ג'יימס רוס (אנ'), בו נמצא לצד דינוזאורים קרובים כמו הטריניזאורה והאנטארקטופלטה. גילויו של הדינוזאור התרחש ב-2002 אך הוא נקרא בשמו רק בשנת 2015. נמצאו ממנו בעיקר שרידים מגפיו, עצמות האגן והבהונות. המורוזאורוס היה דינוזאור בינוני באורכו שהיה קרוב מעט לאיגואנודוניים והיה בעל כפות רגליים ארוכות ועצם ירך בצורת משולש. לא נמצאו עצמות משאר הגוף אך כנראה שהיצור נע על שתיים והיה צמחוני. הוא השתייך לקבוצת צמחונים קדומה בה נכללו גם המקרוגריפוזאורוס והאנביסטיה, מאמריקה הדרומית שהייתה סמוכה לאנטארקטיקה. מדיה וקבצים בנושא מורוזאורוס בוויקישיתוף מורוזאורוס, באתר האנציקלופדיה של החיים (באנגלית)
סבתא זורמת

סבתא זורמת (ברוסית: Бабушка лёгкого поведения) הוא סרט קומדיה רוסי משנת 2017 בבימויו של מריוס וייסברג. בסרט כיכבו אלכסנדר רבה והזמרת גלוקוזה. הסרט הצליח בקופות ברוסיה בקיץ 2017 והרוויח מעל 5 מיליון דולר חרף ביקורות שליליות. לאלכסנדר רובינשטיין (סניה), המכונה "הטרנספורמטור", יש כישרון להתחזות לאנשים שונים. הוא משתמש במיומנות זו למטרות פליליות. לאחר מקרה מוצלח נוסף, סניה נאלץ להסתתר מפני רודפיו בבית אבות של דודו, כשהוא מחופש כסבתא. שם הוא פוגש נערה בשם ליובה, ומתאהב, אבל גם סבא מבית האבות מתאהב בו באופן בלתי צפוי. אלכסנדר רבה - אלכסנדר רובינשטיין (סניה) / אלכסנדרה פבלובנה פישמן גלוקוזה - ליובה יבגני גרצ'קוב - דוד ולדימיר טולוקוניקוב - בסונוב מרינה פדונקיבה- אחות טוניה נטליה ברדו - אלכסנדרה ויקטוריה ילנה ואליושקינה - ראש בית האבות סבטלנה סוחאנובה - מאשה ליובוב רווה - דודה רעיה דניל פיודורוב - אמן אלכסנדר לירצ'יקוב - לבריונוב ילנה רובינה - פלאגיה האמלט פטרוסיאן - נמלט גנאדי מקוייב - קולונל קולגין נינה סלאבנובה - פלאגיה ניקולאי איוואנוב - עוזר האוליגרכים פיליפ קירקורוב - בתפקיד עצמו (הופעת קמע) הרעיון של הסרט שייך לסטנדאפיסט אלכסנדר רבה. כעשרים ניצבים היו מעורבים בהפקת הסרט. ההרכבה והאיפור של דמות הסבתא לקחו 4 שעות מדי יום צילומים. הסרט קיבל ביקורות שליליות בדרך כלל בתקשורת הרוסית וממבקרי קולנוע, אך זכה להצלחה קופתית מרשימה. "סבתא זורמת", במסד הנתונים הקולנועיים IMDb (באנגלית) "סבתא זורמת", במסד הנתונים הקולנועיים KinoPoisk (ברוסית) "Российское кино летом: провалилось все, кроме "Бабушки легкого поведения"" (ברוסית). נבדק ב-2017-08-30. "Бабушка легкого поведения (2017)" (ברוסית). נבדק ב-2017-08-30. "Бабушка лёгкого поведения". Kritikanstvo. ערך זה הוא קצרמר בנושא רוסיה ובנושא קולנוע. אתם מוזמנים לתרום לוויקיפדיה ולהרחיב אותו.
טריניזאורה

טריניזאורה (שם מדעי: Trinisaura) הוא סוג של דינוזאור אורניתופוד קטן מהסדרה בעלי אגן דמוי עוף אשר מאובניו נמצאו ביבשת אנטארקטיקה באי ג'יימס רוס (אנ'), לצידם של המורוזאורוס והאנטארקטופלטה. הוא חי בקרטיקון העליון לפני 80-66 מיליון שנה, אז נכחד בהכחדת הדינוזאורים הגדולה. הדינוזאור קיבל את שמו ב-2013 והוא נקרא על שם הגאולוג טרינידד דיאז. שלדו של הדינוזאור נמצא ללא גולגולת אך ממראה השלד נראה שהיה קרוב למשפחת ההיפסילופודוניים וקרוביהם ובעיקר למינים הדרום-אמריקאים כמו הגספאריניזאורה והאנביסטיה. הוא הגיע לאורך 1.5 מטר, קטן יחסית לאורניתופוד וכנראה ניזון מצמחייה ביערות אנטארקטיקה הקדומה שהייתה חמימה בהרבה מכיום. מדיה וקבצים בנושא טריניזאורה בוויקישיתוף טריניזאורה, באתר האנציקלופדיה של החיים (באנגלית)
סבתא זורמת 2

סבתא זורמת 2 (ברוסית: Бабушка лёгкого поведения 2. Престарелые мстители, מילולית: "סבתא זורמת 2. הקשישים הנוקמים") הוא שמו של סרט קומדיה רוסי בבימויו של מריוס וייסברג ומהווה סרט ההמשך של הסרט "סבתא זורמת". הסרט הוצג לראשונה ברוסיה ב-24 בינואר 2019. הסרט הוקרן בישראל מ-14 בפברואר 2019. סשה רובינשטיין עובר להתגורר במוסקבה עם חבורת הגמלאים שהכיר מבית האבות בסרט הקודם. אבל חייהם המאושרים מגיעים אל קיצם, כאשר הבנק, שבו נשמרו כל החסכונות של הזקנים, פושט את רגל באשמת האוליגרך מטול העקרונות בורודין, סשה מתאחד עם הקשישים כדי לנקום באוליגרך ולהשיג חזרה את חסכונותיהם. אלכסנדר רווה - סניה רובינשטיין / אלכסנדרה פבלובנה פישמן דמיטרי נאגייב - בורודין, האוליגרך מיכאיל גלוסטיאן - גור דוב גלוקוזה - ליובה רומן קורצין - חריטון, שחקן הוקי קרח ובן כיתתה של לובה מרינה פדונקי - טוניה, אחות יבגני גרצ'קוב - דוד אלנה ואליושקינה - ראש בית האבות נטליה ברדו - ויקטוריה יגור גרצ'קוב - בוריה, בנו של האוליגרך פיליפ קירקורוב - הופעת קמע הסרט שוחרר להפצה מסחרית ב-24 בינואר 2019. הסרט התחיל בקופות לא בהצלחה רבה ובסוף השבוע הראשון להקרנתו שנאספו מעל לשמונה מיליון רובל בלבד. עם זאת, בסוף השבוע הבא הקומדיה התייצבה בראש טבלת שוברי הקופות ובשבוע השלישי להקרנתו המשיך לשמור על ההובלה והרוויח סך הכל יותר מ-360 מיליון רובל. זמן קצר לאחר שחרור הסרט נודע כי סרט שלישי בסדרה, בשם "סבתא רבתא זורמת", נמצא בהפקה וישוחרר לאקרנים בשנת 2021. "סבתא זורמת 2", במסד הנתונים הקולנועיים IMDb (באנגלית) "סבתא זורמת 2", במסד הנתונים הקולנועיים KinoPoisk (ברוסית) "סבתא זורמת 2" באתר סינמה סיטי "Зеленая книга", "Красивый мальчик" и другие премьеры кинопроката, m24.ru Культурный уикенд: выбор «Известий», 25.01.2019, iz.ru, איזבסטיה Фильмы «Бабушка лёгкого поведения 2» и «Волки и овцы: Ход свиньёй» неудачно стартовали в российском прокате, culturavrn.ru "Бабушка легкого поведения 2" снова возглавила российский кинопрокат, rg.ru, רוסיסקאיה גאזטה ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
בוב סוואן

רוברט (בוב) הולמס סוואן (נולד ב-9 במאי 1960) הוא מנהל אמריקאי, מנכ"ל חברת אינטל בשנים 2018–2021. קודם לכן שימש כמנהל הכספים של החברה. נולד בסירקיוז שבמדינת ניו יורק. בעל תואר ראשון במנהל עסקים מאוניברסיטת באפלו(אנ') ב-1983, ותואר שני באותו תחום מאניברסיטת בינגהמטון(אנ'), ניו יורק, בשנת 1985. הוא התחיל לעבוד בג'נרל אלקטריק ב-1985 אחרי שקיבל את התואר השני, שם הוא עבד 15 שנה תוך שהוא מחזיק במספר תפקידים ניהוליים בכירים בתחום הכספים. הוא שימש בחברת Electronic Data Systems כסמנכ"ל כספים. סוואן מונה לסמנכ״ל כספים של אינטל בספטמבר 2016 במקום סטייסי סמית', והצטרף רשמית לחברה באוקטובר אותה שנה. סוואן הוא סמנכ״ל הכספים הראשון מחוץ לחברה שאינטל גייסה מאז 1983. ב-21 ביוני 2018 מונה כמנכ״ל זמני של החברה במקום בריאן קרזניץ'(אנ') שהתפטר. ב-31 בינואר 2019 מונה למנכ"ל החברה ושימש בתפקיד זה עד פברואר 2021. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
היפסלוזאורוס

היפסלוזאורוס (שם מדעי: Hypselosaurus; מיוונית: "הלטאה הכי גבוהה") הוא סוג של דינוזאור זאורופוד גדול מקבוצת הטיטאנוזאורים אשר חי באירופה במשך הקרטיקון העליון שלפני 70 מיליון שנה. המאובנים שלו נמצאו בדרום צרפת ב-1846 לצד דינוזאורים שונים כמו הפירורפטור, הוארירפטור והרבדודון. מהמאובנים נמצאו שרידי חוליות זנב וגם מאובנים של ביצים גדולות שכנראה השתייכו לדינוזאור. דינוזאור זה היה קרוב לסלטזאורוס מדרום אמריקה והיה גבוה מאוד, מה שנתן לו את שמו (עם זאת הוא לא היה הכי גבוה, הזאוריפוסידון היה גבוה הרבה יותר). הוא הגיע לאורך 15 מטר, אם כי כיום סוברים שהגיע רק לאורך 12 מטר. משקלו הגיע ל-7.3-14.5 טונות, די קטן ביחס לקבוצתו. מדדים אלה משוערים ביחס לאורך עצם הירך שלו שנמצאה באורך 80 ס"מ. שאר השלד לא השתמר במאובנים. זאורופוד זה היה מהגדולים שבזאורופודים של אירופה הקרטיקונית והוא ניזון מצמרות העצים באמצעות צווארו הארוך. מדיה וקבצים בנושא היפסלוזאורוס בוויקישיתוף היפסלוזאורוס, באתר GBIF (באנגלית)
לופנגוזאורוס

לופנגוזאורוס (שם מדעי: Lufengosaurus; משמעות השם: "הלטאה של לופנג") הוא סוג של דינוזאור הקרוב לזאורופודים שהשתייך למשפחת המסוספונדיליים. הוא חי ביורה התחתון שלפני 190 מיליון שנה בדרום סין. המאובנים שלו נמצאו בלופנג שביונאן, מהם קיבל את שמו. בסוג זה התגלו 2 מינים. מאובנים נוספים הופרדו לסוגים מסוספונדילוס וגיפוזאורוס (Gyposaurus). דינוזאור זה היה מראשוני הזאורופודים והיה הולך על שתיים באורך 9 מטרים ומשקל 1.7 טון. אורך הגולגולת הגיע ל-25 ס"מ והיא הייתה מצופה בחללים גבשושיים לצד הלחיים והנחיריים. הוא היה בעל צוואר ארוך ומבנה שיניים פשוט יותר מהזאורופודים האמיתיים אך עדיין הותאם לאכילת עלים. ייתכן שגם הכיל טפרים בקצוות רגליו הקדמיות. ייתכן שגם שימשו להגנה מטורפים. מדיה וקבצים בנושא לופנגוזאורוס בוויקישיתוף לופנגוזאורוס, באתר האנציקלופדיה של החיים (באנגלית) לופנגוזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
שמעון סיבוני

שמעון מאיר סיבוני (נולד ב-19 בנובמבר 1967 בקזבלנקה, מרוקו), הוא זמר ומוזיקאי, המתמחה בפלמנקו הספרדי, ובשירת הפיוט המרוקאי. הוא עלה לישראל ומתגורר בבית שמש. אביו אלברט היה חזן פייטן ומורה לשירת תהילים בסגנון ספרדי. בגיל 11 נסע למונטריאול, קנדה, שם למד בישיבה. כשהיה בן 18 שימש כחזן בית כנסת נווה שלום בליון, צרפת. בגיל 20 שב לקנדה שימש כחזן במשך כ-20 שנה - תחילה בטורונטו ואחר-כך ב"בית רמב"ם" ו"אור החיים" במונטריאול[דרוש מקור]. הופיע עם שלוש התזמורות האנדלוסיות הגדולות בישראל: התזמורת האנדלוסית אשדוד, התזמורת האנדלוסית של אשקלון וכן האנדלוסית של מעלות. ב-2009 הופיע סיבוני במופע "שירת המלאכים" שנערך בבית האופרה בתל אביב. את סיבוני ליוותה התזמורת הסימפונית הישראלית ראשון לציון בניצוח דוד קריבושי. במרץ 2017 הופיע לצד זמר הפלמנקו אלפונסו סיד, במסגרת קונצרט של תזמורת ירושלים מזרח ומערב. סגנונו מוזיקלי של סיבוני מורכב משירה אופראית המשלבת חזנות יהודית ואלמנטים של פלמנקו ספרדי ונגיעות מזרחיות. המלך בשדה שמעון סיבוני, סרטונים בערוץ היוטיוב שמעון סיבוני, באתר אפל מיוזיק (באנגלית) שמעון סיבוני, באתר ספוטיפיי שמעון סיבוני, באתר דיזר "פאברוטי היהודי" שמעון סיבוני בראיון • צפו באתר כיכר השבת מידע על חייו של שמעון סיבוני באתר הידברות שמעון סיבוני | בפיוט - קדושה, סרטון באתר יוטיוב "Quizas" - The New Andalusian Orchestra Ashkelon Feat. Shimon Sibon, סרטון באתר יוטיוב שמעון סיבוני - ירושלים של זהב | Shimon Sibony Feat. Alfonso Cid - Historia De Un Amor, סרטון באתר יוטיוב שמעון סיבוני & בנימין בוזגלו - חביבי יה חביבי בלחן "תעלי" עם התזמורת האנדלוסית, סרטון באתר יוטיוב שמעון סיבוני, אמיל זריהן, ליאור אלמליח ואלחי לגריסי - למולדת - מופע 50 שנות שירה לפייטן אמיל זריהן בהיכל התרבות תל אביב עם התזמורת האנדלוסית ירושלים, סרטון באתר יוטיוב שירת המלאכים בבית האופרה אתר "הבמה" “Historia de Un Amor” | “היסטוריה דה און אמור”, סרטון באתר יוטיוב
רז'בסקי נגד נפוליאון

רז'בסקי נגד נפוליאון (ברוסית: Ржевский против Наполеона) הוא סרט קומדיה רוסי-אוקראיני משנת 2012 המהווה סרט המשך לסרט מ-2008 היטלר קאפוט. רוסיה, ראשית המאה ה-19. כוחותיו של נפוליאון בונפרטה זוכים לניצחון בכל רחבי הארץ. נפוליאון כבר הצליח לכבוש את אירופה ולכבוש את מוסקבה. עכשיו, הצעד הבא בתוכנית שלו הוא לנצח את הקרב על הבירה הרוסית, סנקט פטרבורג. הסיכויים שהצבא הרוסי יתנגד לאויב הצרפתי הוא קטן ביותר, כיוון שהם חלשים מדי ולא מוכנים. הגנרל קוטוזוב יודע שאם מסיבה כלשהי ייפול נפוליאון במוסקבה, יזכה צבאו בזמן יקר ולסיכוי טוב יותר לניצחון. רק אישה רוסייה מסתורית יכולה להסיח את דעתו של נפוליאון מתוכניותיו לכבוש את העולם. קוטוזוב יוצא למשימה מאתגרת של חיפוש מועמד מתאים. סגן רז'בסקי הוא אולי המפתה המפורסם ביותר ברוסיה. עכשיו הוא מרצה מאסר עולם על קידום המהפכה המינית. כמו בונפרטה, לרז'בסקי יש מיומנות ללא תחרות אצל נשים קסומות. הגנרלים מציעים לו חופש - כל מה שנדרש ממנו בתמורה הוא להתלבש כאישה ולהקסים את נפוליאון. התוכנית נראית פשוטה למדי, רז'בסקי בטוח ביכולותיו, אבל פתאום הסגן פוגש את אשת חלומותיו - מיס מוסקבה 1810 - נטשה רוסטובה והוא אינו מוכן לתת לה ללכת אפילו למען חירותו שלו. פאבל דרביאנקו - סגן רז'בסקי / הרוזנת רז'בסקאיה וולודימיר זלנסקי - נפוליאון סבטלנה חודצ'נקובה - נטשה רוסטובה מיכאיל גלוסטיאן - מרקיז דה מאזו סאד מיכאיל יפרמוב - לב טולסטוי מאראט בשארוב - פיוטר בגרטיון קסניה סובצ'ק - מאדאם קסואה-שואה אנה סמיונוביץ' - אוסטרוז'סקאיה אנפיסה צ'כובה - המתווכת ז'אן-קלוד ואן דאם - בתפקיד עצמו ולדימיר סימונוב - מיכאיל קוטוזוב דמיטרי מוחמד - מישל נה איליה אולייניקוב - דמיאן ז'אן-קלוד ואן דאם הסכים להשתתף בסרט בחינם ללא תשלום שכר בתמורה לתשלום ההוצאות שלו בעת שהותו על הסט. בדומה להיטלר קאפוט, גם הסרט הזה קיבל ביקורות שליליות בעיקר ממבקרי הקולנוע, אך זכה להצלחה מסוימת אצל הצופים. "רז'בסקי נגד נפוליאון", במסד הנתונים הקולנועיים IMDb (באנגלית) "רז'בסקי נגד נפוליאון", באתר AllMovie (באנגלית) "רז'בסקי נגד נפוליאון", במסד הנתונים הקולנועיים KinoPoisk (ברוסית) "Ржевский против Наполеона". VokrugTV. Anna Gorbashova. "На премьере фильма "Ржевский против Наполеона" меняли анекдот на приз". RIA Novosti. "Бесплатная роль Ван Дама". VokrugTV. "Ржевский против Наполеона". Kritikanstvo.
הבלדה של אולאן

הבלדה של אולן (ברוסית: 1812: Уланская баллада) הוא סרט הרפתקאות היסטורי רוסי משנת 2012, שיצא במלאת 200 שנה לפלישת נפוליאון לרוסיה. הסרט בוים על ידי אולג פסנקו וכיכבו בו סרגיי בזרוקוב, אנה צ'יפובסקאיה, אנטולי בליי, אנטון סוקולוב וולדימיר גוסטיוחין. הסרט יצא לאקרנים ב-1 בנובמבר 2012 בבתי הקולנוע ברוסיה והוא מוקדש לחיילי יחידת אולאן של צבא האימפריה הרוסית בזמן מלחמת רוסיה–צרפת (1812). הסרט הופק על ידי קרן הקולנוע הרוסי בהפצת חברת סנטרל פרטנרשיפ. שנת 1812, ערב קרב בורודינו המכריע, סוכן חשאי צרפתי גונב את תוכנית הקרב של הכוחות הרוסיים. עובדה זו ידועה לגנרל קוטוזוב, הודות לאציל צעיר בשם אלכסיי טארוסוב. טארוסוב מצטרף לגדוד רוסי של נושאי רומח רכובים ומוצא חברים חדשים. יחד הם יוצאים להרפתקאות רבות על רקע פלישת נפוליאון לרוסיה. סרגיי בזרוקוב – (גו)רז'בסקי אנה צ'יפובסקאיה – פאנה ביאטה אנטון סוקולוב – אלכסיי טארוסוב ולדימיר גוסטיוחין – טארוסוב האב אנטולי בליי – הנסיך קיקנאדזה סטניסלב דוז'קינוב – פטוחה ולרי ניקולאייב – דה ויט אולגה קאבו – מרתה סרגיי יוראבל – מיכאיל קוטוזוב בוריס קלייב – ארקצ'ייב אריק פראטיצקלי – נפוליאון דימיטרי איסייב – אלכסנדר הראשון "הבלדה של אולאן", במסד הנתונים הקולנועיים IMDb (באנגלית) "הבלדה של אולאן", באתר AllMovie (באנגלית) "הבלדה של אולאן", במסד הנתונים הקולנועיים KinoPoisk (ברוסית) מידע באתר Kino-Teatr.Ru קדימון הסרט באתר Dailymotion
TRM

TRM (ראשי תיבות של טלרדיו מולדובה) היא רשת שידורי הרדיו והטלוויזיה ציבורית של מולדובה. שידור הרדיו הראשון במולדובה שודר מאולפני הרדיו הציבוריים בבוקרשט ב-1928, ב-1930 החלו לשדר בטירספול תחנת רדיו סובייטית שמטרתה העיקרית היא לייצר פרופגנדה אנטי-רומנית בין נהר פרוט לדניסטר, ב-1936 נחנכו בעיר אולפני רדיו וסיפקו סיקור על הנעשה באזור של בסרביה. ב-1939 נחנך רדיו בסרביה ונערכו בו בין היתר שידורים של תזמורות ומוזיקת אופרה, ב-1940 עם הכיבוש הסובייטי הצבא האדום הרס את משרדי המקום. ב-1958 נחנכו לראשונה שידוריי טלוויזיה במולדובה. ב-1992 הוקמה המחלקה הבינלאומית של רדיו מולדובה עם שידורים במספר שפות כמו אנגלית וצרפתית. ב-2011 נחתם הסכם בין הרשת למשרד ההגנה המולדובני. אתר האינטרנט הרשמי של TRM [1] Ministry of Defense – TRM Partnership Agreement Signed, ‏2011 (באנגלית)
שותפות מוגבלת (סרט)

שותפות מוגבלת (באנגלית: Limited Partnership) הוא סרט תיעודי אמריקאי בבימויו של תומאס ג' מילר. באמצעות קטעי ארכיון וראיונות מודרניים, הסרט מתאר את 40 שנות הנישואים של ריצ'רד אדמס וטוני סאליבן, שני פעילים למען זכויות להט"ב באמריקה. הסרט הוקרן לראשונה ב-2014, בפסטיבל הקולנוע של לוס אנג'לס. ביוני 2015 הסרט הוקרן בערוץ PBS האמריקאי. ריצ'רד אדמס, אזרח אמריקאי ממוצא פיליפיני, וטוני סאליבן, אזרח אוסטרלי, נפגשו לראשונה בשנת 1971, כאשר סאליבן שהה בארצות הברית באשרת תייר. לאחר ששמעו על פקידת מחוז בבולדר, קולורדו, שמעניקה רישיונות לנישואים חד-מיניים, השניים נישאו במרץ 1975. עם זאת, שירות ההגירה וההתאזרחות סירב להכיר בנישואין, ושלח להם מכתב דחייה הכולל כינויי גנאי הומופוביים. מול הגירוש הממשמש ובא, תבעו בני הזוג את ממשלת ארצות הברית. פסק הדין שהתקבל היה נגדם. לאחר שהזוג חי בחו"ל במשך תקופה קצרה, אדמס עזר לסאליבן לחזור לארצות הברית באופן בלתי חוקי. ריצ'רד אדמס טוני סאליבן קאתי אדמס - אחותו של ריצ'רד לביא ס. סולוויי - עורך דין כלילה רורקס - פקידת המחוז בקולורדו תומאס ג' מילר החל לתעד את בני הזוג בשנת 2001. בתחילה, הסרט הדוקומנטרי תיעד ארבעה זוגות, אך בהמשך מילר סבר כי לזוג אדמס וסאליבן יש סיפור טוב יותר, ועל כן בחר להתמקד בהם. הצילומים נערכו ברובם במהלך תקופת נשיאותו של ג'ורג' ווקר בוש. מאוחר יותר, כאשר הנושא של נישואים חד-מיניים בארצות הברית שב לכותרות, מילר חזר לצלם. הסרט הוקרן בהקרנת בכורה בפסטיבל הסרטים של לוס אנג'לס ב-14 ביוני 2014.‏ ב-15 ביוני 2015 הסרט שודר בטלוויזיה, בערוץ PBS.‏ סטיבן פרבר מה-"הוליווד ריפורטר" כתב: "סרט תיעודי חזק זה מתאר פרק מרתק בהיסטוריה של הלהט"ב". ג'ואן אוסטרו (The Denver Post) כינתה את הסרט "הן שובר-לב והן מעודד". ג'ון תומאס מהסלייט כתבה כי הסרט הוא "תיקון רב עוצמה לבורות ההיסטורית שרבים מאיתנו מציגים". אתר האינטרנט הרשמי של שותפות מוגבלת "שותפות מוגבלת", במסד הנתונים הקולנועיים IMDb (באנגלית) "שותפות מוגבלת", באתר AllMovie (באנגלית) "שותפות מוגבלת", באתר Rotten Tomatoes (באנגלית) "שותפות מוגבלת", במסד הנתונים הקולנועיים KinoPoisk (ברוסית) Adams v. Howerton, U.S. District Court, February 25, 1980; Adams v. Howerton, Ninth Circuit Court of Appeals, February 25, 1982. Barnes, Robert (2015-04-18). "40 years later, story of a same-sex marriage in Colo. remains remarkable". The Washington Post. נבדק ב-2015-09-20. Harris, Kyle (2014-07-25). "Tom Miller's Limited Partnership chronicles a forty-year same-sex marriage sealed in Colorado". Westword. נבדק ב-2015-09-20. Gettell, Oliver (2014-04-23). "L.A. Film Fest: Free screenings to include 'Clueless,' 'La Bamba'". Los Angeles Times. נבדק ב-2015-09-20. Neale, April (2015-05-12). "'Limited Partnership' Premieres on Independent Lens Monday, June 15, 2015 on PBS VIDEOS". Monsters and Critics. נבדק ב-2015-09-20. Farber, Stephen (2014-07-16). "'Limited Partnership': Outfest Review". The Hollywood Reporter. נבדק ב-2015-09-20. Ostrow, Joanne (2015-06-12). "Ostrow: "Limited Partnership" film tracks gay marriage fight over 40 years". The Denver Post. נבדק ב-2015-09-20. Thomas, June (2015-06-15). "A Heartbreaking History Lesson From the Struggle for Same-Sex Marriage". Slate. נבדק ב-2015-09-20.
הארכיון העירוני של רייקיאוויק

הארכיון העירוני של רייקיאוויק (באיסלנדית: Borgarskjalasafn Reykjavíkur ) הוא הארכיון הראשי של עיריית רייקיאוויק. הארכיון נוסד בשנת 1954, לפני כן החומרים הארכיוניים של העיר נשמרו בארכיון הלאומי של איסלנד, הארכיון הלאומי עוסק בפיקוח על ארכיון העיר בנוגע לנוהלי שמירת חומר ארכיוני. המקום אוסף ומשמר רשומות מגוונות הנוגעות להיסטוריה של העיר, הן ממוסדות ציבוריים והן מידיים פרטיות, בין תפקידי המוסד הוא גם לפקח על מוסדות העיר כמו בתי ספר, בתי חולים, משרדים וסוכנויות ולהבטיח שימור בטוח של סוגי רשומות למיניהן. הוא מכיל אוספים אישיים של ראשי ממשלת איסלנד אולאפור תורס וביארני בנדיקטסון. אתר האינטרנט הרשמי של הארכיון העירוני של רייקיאוויק [1]
רצח ליאת גבאי

רצח ליאת גבאי הוא פיגוע טרור שבו נרצחה חיילת צה"ל בת ה-19 ליאת גבאי בידי והיב עלי עבדאללה אבו אל רוב, מחבל פלסטיני איש חמאס במרכז העיר עפולה, בקרבת תחנת המשטרה של העיר, ב-30 בנובמבר 1994. ההתקפה הרצחנית, זעזעה את הציבור הישראלי, וסימנה בעיני רבים את ההידרדרות הביטחונית באותה העת, כשנה לאחר הסכמי אוסלו. הרוצח נידון למאסר עולם, אך שוחרר ב-2011 במסגרת עסקת שליט. לבסוף הוחזר לכלא, לאחר שחזר לקחת חלק בפעילות טרור, והוא מרצה מאסר עולם. ביום הפיגוע החליט אל רוב לרצוח חייל צה"ל בעפולה באותו היום. לשם כך הוא קנה גרזן בג'נין, ולאחר מכן עלה על מונית שהובילה אותו לישראל. לדברי משטרת ישראל המונית הצליחה לחמוק ממחסומי צה"ל ומשטרת ישראל, משום שהיא נסעה בכבישי עפר באזור התענכים שנמצא מדרום לעמק יזרעאל. ביום רביעי, 30 בנובמבר 1994, נכנס אל רוב לעיר עפולה. הוא המשיך לרחוב הראשי במרכז העיר עפולה, בקרבת תחנת המשטרה של העיר, שם פנה אל החיילת הישראלית ליאת גבאי אשר הייתה בדרכה חזרה מהבסיס הצבאי שבו שירתה על מנת לקחת חלק בטקס אזכרה לסבתה. אל רוב הכה בראשה של גבאי עם הגרזן כמה פעמים לפני שנפלה ארצה, כשהגרזן תקוע בראשה. לאחר שקהל רב שהתגודד במקום נלכד המחבל, והועבר לכוחות הביטחון בזירת הפיגוע. לאחר הפיגוע הועברה גבאי במצב קריטי לבית החולים העמק בעפולה. לאחר מכן פונתה במסוק לבית החולים רמב"ם בחיפה שם מתה מפצעיה. היא נקברה בבית הקברות הצבאי בעפולה ב-1 בדצמבר 1994, יום לאחר הפיגוע. לאחר מותה הועלתה ליאת לדרגת סמל. מיד לאחר הפיגוע, מחשש לפיגוע נקמה, ליוו כוחות צבא ומשטרה נרחבים עובדים ערבים שונים, שעבדו בעפולה לבתיהם אשר מחוץ לעיר. הרוצח הפלסטיני, והיב עלי עבדאללה אבו אל רוב מקבטיה, אשר היה חבר בארגון הטרור האסלאמי חמאס, הורשע בביצוע הרצח ונידון למאסר עולם. ב-18 באוקטובר 2011 שוחרר אבו אל רוב, לאחר שריצה 17 שנות מאסר בלבד, במסגרת עסקת שליט בין ישראל לחמאס. בשנת 2014 הוא נעצר על ידי ישראל והוחזר לכלא, משום שחזר לקחת חלק בפעילות טרור. ועדה שיפוטית מיוחדת קבעה כי אבו אל רוב הפר את תנאי שחרורו, וכי עליו להמשיך לשבת בכלא על רצח גבאי. בית המשפט המחוזי בנצרת דחה את ערעורו של אבו אל רוב. ביוני 2006 הוציא הזמר הישראלי שי גבסו את אלבומו השני, "במקומי", בו נכלל השיר "תגידי לי את", שנכתב לזכרה של ליאת גבאי, על ידי סא"ל יאיר בן שלום שהיה המפקד של גבאי ושי גבסו. Woman soldier hacked to death in Afula Rabin: Attacker belonged to Hamas – published on the Jerusalem Post on December 1, 1994(הקישור אינו פעיל, 23.12.2019) Arab Kills Female Israeli Soldier With Ax – published on The Washington Post on December 1, 1994(הקישור אינו פעיל, 23.12.2019) Arab Kills Israeli Woman Soldier – published on the Ellensburg Daily Record on December 1, 1994 "Archives: Jerusalem Post". נבדק ב-17 בדצמבר 2014. {{cite web}}: (עזרה) The Milwaukee Journal - Google News Archive Search(הקישור אינו פעיל, 23.12.2019) "washingtonpost.com – search nation, world, technology and Washington area news archives". נבדק ב-17 בדצמבר 2014. {{cite web}}: (עזרה) "שרות בתי הסוהר". נבדק ב-17 בדצמבר 2014. {{cite web}}: (עזרה) http://m.jpost.com/Arab-Israeli-Conflict/Hamas-operative-pardoned-during-Schalit-deal-to-return-to-prison-393318/amp מילות השיר "תגידי לי את" באתר שירונט דני ברנר, "השיר לזכר ליאת גרם לנו להיוולד מחדש", באתר nrg‏, 4 ביולי 2006
ארון אשמור

ארון ריצ'רד אשמור (באנגלית: Aaron Richard Ashmore; נולד ב-7 באוקטובר 1979) הוא שחקן קנדי, המוכר בין היתר מתפקידיו בתור ג'ימי אולסן בסדרת גיבורי העל "סמולוויל" (2006–2009, 2011), בתור סטיב ג'ינקס בסדרת המדע-בדיוני "מחסן סודי 13" (2011–2014), בתור ג'ון אנדרס "ג'וני" ג'קוביס בסדרה "קילג'ויס" (אנ') (2015–2019) ובתור דאנקן לוק בסדרת האימה של נטפליקס, "המפתחות של משפחת לוק" (2020–2022). אשמור נולד בעיר ריצ'מונד (אנ'), קולומביה הבריטית שבקנדה, בנם של לינדה, עקרת בית, וריק אשמור, מהנדס ייצור. הוא גדל בעיר ברמפטון, אונטריו לצד אחיו התאום שון אשמור, גם הוא שחקן. הם למדו יחד בבית הספר הציבורי ארנסקליף (אנ'), ובהמשך בבית הספר התיכון ע"ש טרנר פנטון (אנ'). אשמור השתתף כשחקן בתפקידים שונים בסדרות טלוויזיה, סרטי טלוויזיה וסרטי קולנוע קנדיים ואמריקאיים. אחיו התאום הזהה שון אשמור שיחק לצדו בכמה מהם. בשנת 1991 הופיע לראשונה לצד אחיו בסרט "סיפורי זוגות" (אנ') שם שיחק לצד בו ברידג'ס וסיביל שפרד. בשנת 2003 שיחק לצדם של ג'יימס ספיידר וקלייר פורלני בסרט הטלוויזיה "מסמכי הפנטגון" (אנ') מבית רשת FX Networks; שם הוא גילם את רנדי קלר (אנ'), פעיל פציפיסט שהתנגד למעורבותה של אמריקה במלחמת וייטנאם. בשנת 2004 כיכב בתפקיד הראשי של מארק הול (אנ') בסרט הטלוויזיוני "מלכת הנשף: סיפורו של מארק הול", הסרט אשר שודר ברשת CTV הקנדית, מבוסס על אירועים אמיתיים משנת 2002,אודות נער קנדי הומוסקסואל שפונה לבית המשפט ותובע את בית הספר הקתולי שבו למד, במטרה שבית הספר יאשר לו להביא את בן זוגו לנשף הסיום. בשנת 2010 שיחק לצד אחיו בפרק אחד של סדרת המדע-בדיוני "פרינג'" שם גילמו את האחים רוז. באותה שנה החל לגלם את דמותו של סקוט גריפין בסדרת הדרמה האמריקאית "שומרת סוד" (אנ') של רשת הטלוויזיה USA. בשנת 2015 גילם את ג'ורג' נסביט בסרט האימה "נסיגה" של הבמאי הספרדי אלחנדרו אמנבר. ב-28 בינואר 2022 פורסם כי אשמור ישחק בתפקיד משנה בעונה השנייה של סדרת הטלוויזיה של נטפליקס, "ג'יני וג'ורג'יה". ב-20 ביוני 2014 נישא ארון אשמור לזואי קייט. ב-5 ביוני 2016 נולדה בתם הבכורה. באפריל 2019 נולדה בתם השנייה. מדיה וקבצים בנושא ארון אשמור בוויקישיתוף ארון אשמור, ברשת החברתית אקס (טוויטר) ארון אשמור, במסד הנתונים הקולנועיים IMDb (באנגלית) ארון אשמור, באתר AllMovie (באנגלית) ארון אשמור, במסד הנתונים הקולנועיים KinoPoisk (ברוסית) ‘Ginny & Georgia’: ‘Locke & Key’s Aaron Ashmore To Recur As Georgia’s Ex In Netflix Series, Deadline, ‏29 בינואר 2022 (באנגלית אמריקאית)